કચ્છના પોલીસવડાને ચોક્કસ બાતમી મળી હતી કે કચ્છ હાઈવે પર સામખિયાળી ચેકપોસ્ટ નજીકથી વિદેશી દારૂનો જથ્થો ભરેલ એક ટેમ્પો પસાર થવાનાે છે. અા બાતમીના અાધારે પોલીસે હાઈવે પર રાતભર વોચ ગોઠવી હતી. દરમિયાનમાં એક ટેમ્પો પુરઝડપે પસાર થઈ રહ્યો હતો અને અાગળ એક કાર તેનું એસ્કોર્ટિંગ કરી રહી હતી. પોલીસ ટીમે અા બંને વાહનોનો પીછો કરતાં બુટલેગરોએ કાર અને ટેમ્પો કાચા રસ્તા પર લઈ જઈ નાસી છૂટવાનો પ્રયાસ કર્યો હતો, પરંતુ પોલીસે કાચા રસ્તા પર પણ પીછો કરતાં ફિલ્મ જેવા દૃશ્યો સર્જાયાં હતાં. પોલીસની ધોંસ વધતાં છેવટે બુટલેગરો કાર અને ટેમ્પો રેઢા મૂકી ખેતરોમાં નાસી છૂટ્યા હતા.